

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 350-01/14-01/21

URBROJ: 2186/012-03/01-14-2

Ivanec, 22. srpnja 2014.

Na temelju članka 35. Statuta Grada Ivanca (Službeni vjesnik Varaždinske županije br. 21/09, 12/13, 23/13 - pročišćeni tekst), a u svezi članka 113. Zakona o prostornom uređenju („Narodne novine“, br. 153/13) Gradsko vijeće Grada Ivanca, na 9. sjednici održanoj 22. srpnja 2014. godine, donosi

**Z A K L J U Č A K**

Odbor za statut i poslovnik Gradskog vijeća Grada Ivanca, ovlašćuje se i zadužuje za utvrđivanje i objavu pročišćenih tekstova Prostornog plana uređenja Grada Ivanca, Urbanističkog plana uređenja Ivanca i Detaljnog plana uređenja površine sportsko-rekreacijske namjene „Jezera“ u Ivancu.

PREDSJEDNIK GRADSKOG VIJEĆA

GRADA IVANCA:

Edo Rajh, dipl. oec.

Dostavlja se:

1. Odbor za statut i poslovnik, Predsjednik;
2. Upravni odjel za urbanizam, komunalne poslove i zaštitu okoliša, ovdje;
3. Pismohrana, ovdje.

**O b r a z l o ž e n j e**

Člankom 113. st.3. Zakona o prostornom uređenju ( „Narodne novine“, br. 153/13), propisano je da nakon svake izmjene i/ili dopune prostornog plana predstavničko tijelo koje je donijelo prostorni plan dužno je objaviti pročišćeni tekst odredbi za provedbu prostornog plana i grafičkog dijela prostornog plana u elektroničkom obliku i analognom obliku u roku od 30 dana od dana stupanja na snagu odluke o izmjenama i/ili dopunama prostornog plana.

Člankom 64. Poslovnika Gradskog vijeća Grada Ivanca („Službeni vjesnik Varaždinske županije“, br. 23/13 – pročišćeni tekst) utvrđeno je da pročišćene tekstove općih akata, ako za njihovo utvrđivanje tim aktima ili posebnim odlukama nije ovlašteno drugo tijelo, utvrđuje Gradsko vijeće.

Obzirom da se u narednom periodu ne očekuje održavanje sjednice Gradskog vijeća, zbog ljetne stanke, tijekom kojeg će stupiti na snagu Odluka o izmjeni i dopuni Prostornog plana uređenja Grada Ivanca, Odluka o izmjeni i dopuni Urbanističkog plana uređenja Ivanca i Odluka o izmjeni i dopuni Detaljnog plana uređenja površine sportsko-rekreacijske namjene „Jezera“ u Ivancu, predlaže se Gradskom vijeću prihvaćanje i donošenje ovog Zaključka.

Upravni odjel za urbanizam,

komunalne poslove i zaštitu okoliša